فاطمہ زہرا

فاطمہ بنت محمد بن عبد اللہ جن کا معروف نام فاطمۃ الزہراء ہے حضرت محمد بن عبد اللہ اور خدیجہ بنت خویلد کی بیٹی تھیں۔ تمام مسلمانوں کے نزدیک آپ ایک برگزیدہ ہستی ہیں۔۔انسائکلوپیڈیا آف اسلام آپ کی ولادت 20 جمادی الثانی بروز جمعہ بعثت کے پانچویں سال میں مکہ میں ہوئی۔ آپ کی شادی علی ابن ابی طالب سے ہوئی جن سے آپ کے دو بیٹے حسن اور حسین اور دو بیٹیاں زینب اور ام کلثوم پیدا ہوئیں۔ آپ کی وفات اپنے والد حضرت محمد بن عبد اللہ کی وفات کے کچھ ماہ بعد 632ء میں ہوئی۔ آپ کے بہت سے القابات مشہور ہیں۔

 ولادت اور خاندان 
فاطمۃ الزہرا کی تاریخ پیدائش کے بارے میں اختلافات موجود ہیں۔ مختلف روایات ان کی ولادت کو 608ء سے لے کر 615ء تک بتاتی ہیں۔انسائکلوپیڈیا بریٹانیکا زیادہ مستند روایات یہ ہیں کہ آپ 20 جمادی الثانی بعثت کے پانچویں سال 615ء کو بروز جمعہ صبح صادق کے وقت مکہ میں پیدا ہوئیں۔۔مودۃ القربیِ از سید علی ابن شہاب ہمدانی صفحہ 63 طبری نے بھی بعثت کا پانچواں سال لکھا ہےدلائل الامامت از محمد بن جریر الطبریبحار الانوار از علامہ باقر مجلسی

ایک روایت کے مطابق حضرت محمد بن عبد اللہ اکثر خاتونِ جنت کو سونگھ کرفرماتے کہ اس سے بہشت کی خوشبو آتی ہے کیونکہ یہ اس میوۂ جنت سے پیدا ہوئی ہے جو جبرائیل نے مجھے شبِ معراج کھلایا تھا۔روضۃ الصفاء از محمد ابن خاوند شاہوسیلۃ النجات از مولوی مبین الحنفی فرنگی محلیروضۃ الاحباب از جمال الدین محدث

اس بارے میں بھی اختلافات موجود ہیں کہ آپ حضرت محمد بن عبد اللہ کی اکلوتی بیٹی تھیں یا نہیں۔ اس بارے میں تین قسم کی روایات ہیں۔ ایک قسم وہ ہے جس میں یہ خیال کیا جاتا ہے کہ ان کی اور بہنیں تھیں جن کے نام زینب، رقیہ اور ام کلثوم تھا۔ دوسری قسم کی روایات کے مطابق یہ باقی بہنیں خدیجہ رضی ﷲ تعالیٰ عنہا کی پہلی شادی سے تھیں جو خدیجہ رضی ﷲ تعالیٰ عنہا کی محمد بن عبد اللہ سے شادی کے بعد ان کی بیٹیاں بنیں۔ تیسری قسم کی روایات کے مطابق یہ خدیجہ رضی ﷲ تعالیٰ عنہا کی بہن ہالہ کی بیٹیاں تھیں جو اپنے والدین (ابوالہند اور ہالہ) کے اختلافات کے بعد خدیجہ رضی ﷲ تعالیٰ عنہا کی زیرِ کفالت آئیں اور بعد میں حضرت محمد بن عبد اللہ کی بیٹیاں بن گئیں۔۔مرجاء الانس از علامہ معتمد بدخشانی لیکن قرآن میں محمد بن عبد اللہ کی بیٹیوں کے لیے جمع کا صیغہ آیا ہے۔  آپ نے اپنی بہنوں کے نام پر بعد میں اپنی بیٹیوں کے نام بھی ام کلثوم اور زینب رکھے۔

آپ کی تربیت خاندانِ رسالت میں ہوئی جو حضرت محمد بن عبد اللہ، خدیجہ رضی ﷲ تعالیٰ عنہا، فاطمہ بنت اسد، ام سلمیٰ، ام الفضل (حضرت محمد بن عبد اللہ کے چچا عباس کی زوجہ)، ام ہانی (حضرت ابوطالب کی ہمشیرہ)، اسما بنت عمیس (زوجہ جعفرطیار)، صفیہ بنت حمزہ وغیرہ نے مختلف اوقات میں کی۔مدارج النبوۃ خدیجہ رضی ﷲ تعالیٰ عنہا کے انتقال کے بعد حضرت محمد بن عبد اللہ نے ان کی تربیت و پرورش کے لیے فاطمہ بنت اسد کا انتخاب کیا۔ جب ان کا بھی انتقال ہو گیا تو اس وقت حضرت محمد بن عبد اللہ نے ام سلمیٰ کو ان کی تربیت کی ذمہ داری دیسوانح فاطمۃ الزہرا از مضفر علی خان، الہ آباد، 1968ء

 القاب اور کنیت 

آپ کے مشہور القاب میں زہرا اور سیدۃ نساء العالمین (تمام جہانوں کی عورتوں کی سردار) اور بتول ہیں۔ مشہور کنیت ام الائمہ، ام السبطین اور ام الحسنین ہیں۔ آپ کا مشہور ترین لقب سیدۃ نساء العالمین ایک مشہور حدیث کی وجہ سے پڑا جس میں حضرت محمد بن عبد اللہ نے ان کو بتایا کہ وہ دنیا اور آخرت میں عورتوں کی سیدہ ( سردار) ہیں۔۔ اس کے علاوہ خاتونِ جنت، الطاہرہ، الزکیہ، المرضیہ، السیدہ، سیدۃ نساء اھل الجنۃ، العذراء وغیرہ بھی القاب کے طور پر ملتے ہیں۔سیرت فاطمہ الزہراء از سلطان مرزا دہلوی

 بچپن 
حضرت فاطمہ الزہرا رضی ﷲ تعالیٰ عنہا کی ابتدائی تربیت خود رسول اللہ بن عبد اللہ اور حضرت خدیجہ رضی ﷲ تعالیٰ عنہا نے کی۔ اس کے علاوہ ان کی تربیت میں اولین مسلمان خواتین شامل رہیں۔ بچپن میں ہی ان کی والدہ حضرت خدیجہ رضی ﷲ تعالیٰ عنہا کا انتقال ہو گیا۔ انھوں نے اسلام کا ابتدائی زمانہ دیکھا اور وہ تمام تنگی برداشت کی جو رسول اللہ بن عبد اللہ نے ابتدائی زمانہ میں قریش کے ہاتھوں برداشت کی۔ ایک روایت کے مطابق ایک دفعہ حضرت محمد بن عبد اللہ کعبہ میں حالتِ سجدہ میں تھے جب ابوجہل اور اس کے ساتھیوں نے ان پر اونٹ کی اوجھڑی ڈال دی۔ حضرت فاطمہ رضی ﷲ تعالیٰ عنہا کو خبر ملی تو آپ نے آ کر ان کی کمر پانی سے دھوئی حالانکہ آپ اس وقت کم سن تھیں۔ اس وقت آپ روتی تھیں تو حضرت محمد بن عبد اللہ ان کو کہتے جاتے تھے کہ اے جانِ پدر رو نہیں اللہ تیرے باپ کی مدد کرے گا۔سیرت النبی از علامہ شبلی نعمانی صفحہ 186

ان کے بچپن ہی میں ہجرتِ مدینہ کا واقعہ ہوا۔ ربیع الاول میں 10 بعثت کو ہجرت ہوئی۔ مدینہ پہنچ کر حضرت محمد بن عبد اللہ نے زید بن حارثہ اور ابو رافع کو 500 درہم اور اونٹ دے کر مکہ سے حضرت فاطمہ رضی ﷲ تعالیٰ عنہا، حضرت فاطمہ بنت اسد، حضرت سودہ اور حضرت عائشہ کو بلوایا چنانچہ وہ کچھ دن بعد مدینہ پہنچ گئیں۔چودہ ستارے از علامہ ذیشان حیدر جوادی بعض دیگر روایات کے مطابق انھیں حضرت علی علیہ السلام بعد میں لے کر آئے۔سیرت فاطمہ الزہرا از سلطان مرزا دہلوی 2 ہجری تک آپ حضرت فاطمہ بنت اسد کی زیرِ تربیت رہیں۔ 2ھ میں رسول اللہ نے حضرت ام سلمیٰ سے عقد کیا تو حضرت فاطمہ رضی ﷲ تعالیٰ عنہا کو ان کی تربیت میں دے دیا۔

حضرت ام سلمیٰ نے فرمایا کہ حضرت فاطمہ رضی ﷲ تعالیٰ عنہا کو میرے سپرد کیا گیا۔ میں نے انھیں ادب سکھانا چاہا مگر خدا کی قسم فاطمہ تو مجھ سے زیادہ مؤدب تھیں اور تمام باتیں مجھ سے بہتر جانتی تھیں۔دلائل الامامۃ از محمد ابن جریر الطبری رسول اللہ بن عبد اللہ ان سے بہت محبت کرتے تھے۔ عمران بن حصین کی روایت ہے کہ ایک دفعہ میں رسول اللہ کے ساتھ بیٹھا تھا کہ حضرت فاطمہ رضی ﷲ تعالیٰ عنہا جو ابھی کم سن تھیں تشریف لائیں۔ بھوک کی شدت سے ان کا رنگ متغیر ہو رہا تھا۔ آنحضرت نے دیکھا تو کہا کہ بیٹی ادھر آؤ۔ جب آپ قریب آئیں تو رسول اللہ بن عبد اللہ نے دعا فرمائی کہ اے بھوکوں کو سیر کرنے والے پروردگار، اے پستی کو بلندی عطا کرنے والے، فاطمہ کے بھوک کی شدت کو ختم فرما دے۔ اس دعا کے بعد حضرت فاطمہ رضی ﷲ تعالیٰ عنہا کے چہرے کی زردی مبدل بسرخی ہو گئی، چہرے پر خون دوڑنے لگا اور آپ ہشاش بشاش نظر آنے لگیں۔ خود حضرت فاطمہ رضی ﷲ تعالیٰ عنہا کا بیان ہے کہ اس کے بعد مجھے پھر کبھی بھوک کی شدت نے پریشان نہیں کیا۔الخرائج والجرائح از قطب الدین راوندی 573ھ

 شادی 
تصغیر
حضرت فاطمہ رضی ﷲ تعالیٰ عنہا سے شادی کی خواہش کئی لوگوں نے کی جن میں سے کچھ پر رسول اللہ نے غضب ناک ہو کر منہ پھیر لیا۔کنز العمال جلد 7 صفحہ 113 طبقات ابن سعد وغیرہ کے مطابق حضرت ابوبکر رضی ﷲ تعالیٰ عنہ نے اور بعد میں حضرت عمر رضی ﷲ تعالیٰ عنہ نے اپنے لیے خواستگاری کی تو دونوں کو حضور بن عبد اللہ نے یہ کہہ کر انکار کر دیا کہ مجھے اس سلسلے میں وحیِ الٰہی کا انتظار ہے۔ کچھ عرصہ بعد حضرت علی رضی ﷲ تعالیٰ عنہ نے اسی خواہش کا اظہار کیا تو حضور بن عبد اللہ نے قبول کر لیا اور کہا 'مرحباً و اھلاً۔۔طبقات ابن سعد جلد 8 صفحہ 11 و 12البدایۃ والنہایۃ از ابن کثیرتاریخ الخمیس از حسین دیار بکری جلد اول صفحہ 407 و 408اسد الغابہ از ابن اثیر الجزری طبع بیروت بعض روایات کے مطابق حضور بن عبد اللہ نے حضرت علی رضی ﷲ تعالیٰ عنہ سے فرمایا کہ اے علی خدا کا حکم ہے کہ میں فاطمہ کی شادی تم سے کر دوں۔ کیا تمھیں منظور ہے۔ انھوں نے کہا ہاں چنانچہ شادی ہو گئی۔ریاض النظرۃ از محب الدین طبری جلد 2 صفحہ 184 طبع مصر یہی روایت صحاح میں عبد اللہ ابن مسعود، انس بن مالک اور حضرت ام سلمیٰ نے کی ہے۔ ایک اور روایت میں حضرت عبد اللہ بن مسعود سے مروی ہے کہ رسول اللہ بن عبد اللہ نے فرمایا: اللہ نے مجھے حکم فرمایا ہے کہ میں فاطمہ کا نکاح علی سے کردوں۔المعجم الکبیر از طبرانی 10:156تذکرۃ الخواص از ابن جوزی (روایت از حضرت عبد اللہ بن بریدہ)
حضرت علی و فاطمہ کی شادی یکم ذی الحجہ 2ھ کو ہوئی۔ کچھ اور روایات کے مطابق امام محمد باقر و امام جعفر صادق سے مروی ہے کہ نکاح رمضان میں اور رخصتی اسی سال ذی الحجہ میں ہوئی۔۔۔ شادی کے اخراجات کے لیے حضرت علی رضی ﷲ تعالیٰ عنہ نے اپنی زرہ 500 درہم میں بیچ دی۔مناقب ابن شہر آشوب جلد 4 صفحہ 14 یہ رقم حضرت علی رضی ﷲ تعالیٰ عنہ نے رسول اللہ کے حوالے کر دی جو حضرت فاطمہ رضی ﷲ تعالیٰ عنہا کا مہر قرار پایا۔ جبکہ بعض دیگر روایات میں مہر 480 درہم تھا۔الستیعاب از حافظ ابن عبد البر

 جہیز 
جہیز کے لیے رسول اللہ نے حضرت مقداد ابن اسود کو رقم دے کر اشیاء خریدنے کے لیے بھیجا اور حضرت سلمان فارسی رضی ﷲ تعالیٰ عنہ اور حضرت بلال رضی ﷲ تعالیٰ عنہ کو مدد کے لیے ساتھ بھیجا۔ انھوں نے چیزیں لا کر حضور بن عبد اللہ کے سامنے رکھیں۔ اس وقت حضرت اسماء بنت عمیس بھی موجود تھیں۔ مختلف روایات میں جہیز کی فہرست میں ایک قمیص، ایک مقنع (یا خمار یعنی سر ڈھانکنے کے لیے کپڑا)، ایک سیاہ کمبل، کھجور کے پتوں سے بنا ہوا ایک بستر، موٹے ٹاٹ کے دو فرش، چار چھوٹے تکیے، ہاتھ کی چکی، کپڑے دھونے کے لیے تانبے کا ایک برتن، چمڑے کی مشک، پانی پینے کے لیے لکڑی کا ایک برتن(بادیہ)، کھجور کے پتوں کا ایک برتن جس پر مٹی پھیر دیتے ہیں، دو مٹی کے آبخورے، مٹی کی صراحی، زمین پر بچھانے کا ایک چمڑا، ایک سفید چادر اور ایک لوٹا شامل تھے۔ یہ مختصر جہیز دیکھ کر رسول اللہ کی آنکھوں میں آنسو آ گئے اور انھوں نے دعا کی کہ اے اللہ ان پر برکت نازل فرما جن کے اچھے سے اچھے برتن مٹی کے ہیں۔مسند احمد بن حنبل ۔المستدرک الحاکم ۔۔۔سنن نسائی یہ جہیز اسی رقم سے خریدا گیا تھا جو حضرت علی نے اپنی زرہ بیچ کر حاصل کی تھی۔۔مناقب ابن شہر آشوبکتاب السنن لسعید بن منصورکشف الغمہ لعلی بن عیسیٰ اربیلی

 رخصتی 
نکاح کے کچھ ماہ بعد یکم ذی الحجہ کو آپ کی رخصتی ہوئی۔ رخصتی کے جلوس میں حضرت فاطمہ رضی ﷲ تعالیٰ عنہا اشہب نامی ناقہ پر سوار ہوئیں جس کے ساربان حضرت سلمان فارسی رضی ﷲ تعالیٰ عنہا تھے۔ ازواج مطہرات جلوس کے آگے آگے تھیں۔ بنی ھاشم ننگی تلواریں لیے جلوس کے ساتھ تھے۔ مسجد کا طواف کرنے کے بعد حضرت فاطمہ رضی ﷲ تعالیٰ عنہا کو حضرت علی رضی ﷲ تعالیٰ عنہا کے گھر میں اتارا گیا۔ رسول اللہ بن عبد اللہ نے پانی منگوایا اس پر دعائیں دم کیں اور علی و فاطمہ کے سر بازؤوں اور سینے پر چھڑک کر دعا کی کہ اے اللہ انھیں اور ان کی اولاد کو شیطان الرجیم سے تیری پناہ میں دیتا ہوں۔الصواعق المحرقہ از ابن حجر عسقلانی ازواج مطہرات نے جلوس کے آگے رجز پڑھے۔ رسول اللہ بن عبد اللہ نے خاندان عبد المطلب اور مہاجرین و انصار کی خواتین کو کہا کہ رجز پڑھیں خدا کی حمد و تکبیر کہیں اور کوئی ایسی بات نہ کہیں اور کریں جس سے خدا ناراض ہوتا ہو۔ بالترتیب ام سلمیٰ، عائشہ اور حفصہ نے رجز پڑھے۔ ازواج مطہرات نے جو رجز پڑھے نیچے درج ہیں:
 حضرت فاطمہ کی شادی میں ازواج مطہرات کے رجز۔۔۔بحار الانوار از علامہ مجلسیاعیان الشیعہ جز الثانی صفحہ 501 حضرت ام سلمیٰ کا رجزاے پڑوسنو چلو اللہ کی مدد تمھارے ساتھ ہے اور ہر حال میں اس کا شکر ادا کرو۔
اور جن پریشانیوں اور مصیبتوں کو دور کرکے اللہ نے احسان فرمایا ہے اسے یاد کرو۔
آسمانوں کے پروردگار نے ہمیں کفر کی تاریکیوں سے نکالا اور ہر طرح کا عیش و آرام دیا۔
اے پڑوسنو۔ چلو سیدۂ زنانِ عالم کے ساتھ جن پر ان کی پھوپھیاں اور خالائیں نثار ہوں۔
اے عالی مرتبت پیغمبر کی بیٹی جسے اللہ نے وحی اور رسالت کے ذریعے سے تمام لوگوں پر فضیلت دی حضرت عائشہ کا رجزاے عورتو چادر اوڑھ لو اور یاد رکھو کہ یہ چیز مجمع میں اچھی سمجھی جاتی ہے۔
یاد رکھو اس پروردگار کو جس نے اپنے دوسرے شکر گزار بندوں کے ساتھ ہمیں بھی اپنے دینِ حق کے لیے مخصوص فرمایا۔
اللہ کی حمد اس کے فضل و کرم پر اور شکر ہے اس کا جو عزت و قدرت والا ہے۔
فاطمہ زہرا کو ساتھ لے کے چلو کہ اللہ نے ان کے ذکر کو بلند کیا ہے اور ان کے لیے ایک ایسے پاک و پاکیزہ مرد کو مخصوص کیا ہے جو انھی کے خاندان سے ہے حضرت حفصہ کا رجزاے فاطمہ تم عالم انسانیت کی تمام عورتوں سے بہتر ہو۔ تمھارا چہرہ چاند کی مثل ہے۔
تمھیں اللہ نے تمام دنیا پر فضیلت دی ہے۔ اس شخص کی فضیلت کے ساتھ جس کا فضل و شرف سورہ زمر کی آیتوں میں مذکور ہے۔
اللہ نے تمھاری تزویج ایک صاحب فضائل و مناقب نوجوان سے کی ہے یعنی علی سے جو تمام لوگوں سے بہتر ہے۔
پس اے میری پروسنو۔ فاطمہ کو لے کر چلو کیونکہ یہ ایک بڑی شان والے باپ کی عزت مآب بیٹی ہے

 شادی کے بعد 
آپ کی شادی کے بعد زنانِ قریش انھیں طعنے دیتی تھیں کہ ان کی شادی ایک فقیر (غریب) سے کردی گئی ہے۔ جس پر انھوں نے رسالت مآب سے شکایت کی تو اس پر رسول اللہ بن عبد اللہ نے حضرت فاطمہ رضی ﷲ تعالیٰ عنہا کا ہاتھ پکڑا
اور تسلی دی کہ اے فاطمہ ایسا نہیں ہے بلکہ میں نے تیری شادی ایک ایسے شخص سے کی ہے جو اسلام میں سب سے اول، علم میں سب سے اکمل اور حلم میں سب سے افضل ہے۔ کیا تمھیں نہیں معلوم کہ علی میرا بھائی ہے دنیا اور آخرت میں؟۔ یہ سن کر حضرت فاطمہ رضی ﷲ تعالیٰ عنہا ہنسنے لگیں اور عرض کیا کہ یا رسول اللہ میں اس پر راضی اور خوش ہوں۔۔بحارالانوار صفحہ 172
شادی کے بعد آپ کی زندگی طبقۂ نسواں کے لیے ایک مثال ہے۔سیدہ کی عظمت از مولانا کوثر نیازی صفحہ 5 آپ گھر کا تمام کام خود کرتی تھیں مگر کبھی حرفِ شکایت زبان پر نہیں آیا نہ کوئی مددگار یا کنیز کا تقاضا کیا۔ 7ھ میں رسول اللہ بن عبد اللہ نے ایک کنیز عنایت کی جو حضرت فضہ کے نام سے مشہور ہیں۔ ان کے ساتھ حضرت فاطمہ رضی ﷲ تعالیٰ عنہا نے باریاں مقرر کی تھیں یعنی ایک دن وہ کام کرتی تھیں اور ایک دن حضرت فضہ کام کرتی تھیں۔۔چودہ ستارے از ذیشان حیدر جوادی صفحہ 96نقوش عصمت از ذیشان حیدر جوادی صفحہ 168 ایک دفعہ رسول اللہ بن عبد اللہ ان کے گھر تشریف لائے اور دیکھا کہ آپ بچے کو گود میں لیے چکی پیس رہی ہیں۔ رسول اللہ بن عبد اللہ نے فرمایا کہ ایک کام فضہ کے حوالے کر دو۔ آپ نے جواب دیا کہ بابا جان آج فضہ کی باری کا دن نہیں ہے۔
آپ کے حضرت علی رضی ﷲ تعالیٰ عنہا سے بھی مثالی تعلقات تھے۔ کبھی ان سے کسی چیز کا تقاضا نہیں کیا۔ ایک دفعہ حضرت فاطمہ بیمار پڑیں تو حضرت علی رضی ﷲ تعالیٰ عنہا نے پوچھا کہ کچھ کھانے کو دل چاہتا ہو تو بتاؤ۔ آپ نے کہا کہ میرے پدر بزرگوار نے تاکید کی ہے کہ میں آپ سے کسی چیز کا سوال نہ کروں، ممکن ہے کہ آپ اس کو پورا نہ کرسکیں اور آپ کو رنج ہو۔ اس لیے میں کچھ نہیں کہتی۔ حضرت علی رضی ﷲ تعالیٰ عنہا نے جب قسم دی تو انار کا ذکر کیا۔ریاحین الشریعہ از ذبیح اللہ محلاتی
آپ نے کئی جنگیں دیکھیں جن میں حضرت علی رضی ﷲ تعالیٰ عنہا نے نمایاں کردار ادا کیا مگر کبھی یہ نہیں چاہا کہ وہ جنگ میں شریک نہ ہوں اور بچے رہیں۔ اس کے علاوہ جنگ احد میں حضرت علی رضی ﷲ تعالیٰ عنہا نے سولہ زخم کھائے اور رسول اللہ بن عبد اللہ کا چہرہ مبارک بھی زخمی ہوا مگر آپ نے کسی خوف و ہراس کا مظاہرہ نہیں کیا اور مرہم پٹی، علاج اور تلواروں کی صفائی کے فرائض سر انجام دیے۔

 اولاد 
اللہ نے آپ کو دو بیٹوں اور دو بیٹیوں سے نوازا۔ دو بیٹے حضرت حسن بن علی رضی ﷲ تعالیٰ عنہ اور حضرت حسین بن علی رضی ﷲ تعالیٰ عنہ اور بیٹیاں زینب بنت علی رضی ﷲ تعالیٰ عنہا و ام کلثوم بنت علی رضی ﷲ تعالیٰ عنہا تھیں۔ ان کے دونوں بیٹوں کو رسول اللہ بن عبد اللہ اپنا بیٹا کہتے تھے اور بہت پیار کرتے تھے۔ اور فرمایا تھا کہ حسن اور حسین جنت کے جوانوں کے سردار ہیں۔ ان کے نام بھی حضرت محمد بن عبد اللہ نے خود رکھے تھے۔

 داغ بے پدری 
حضرت فاطمہ رضی اللہ عنہا کی عمر مشہور روایت کے مطابق 29/سال کی تھی کہ جناب رسالت پناہ صلی اللہ علیہ وسلم نے رحلت فرمائی، حضرت فاطمہ رضی اللہ عنہا آنحضرت صلی اللہ علیہ وسلم کی محبوب ترین اولاد تھیں اور اب صرف وہی باقی رہ گئی تھیں، اس لیے ان کوصدمہ بھی اوروں سے زیادہ ہوا، وفات سے پہلے ایک دن آنحضرت صلی اللہ علیہ وسلم نے ان کوبلابھیجا، تشریف لائیں توان سے کچھ کان میں باتیں کیں، وہ رونے لگیں؛ پھربلاکر کچھ کان میں کہا توہنس پڑیں، حضرت عائشہ رضی اللہ عنہا نے دریافت کیا توکہا، پہلی دفعہ آپ نے فرمایا کہ میں اسی مرض میں انتقال کروں گا، جب میں رونے لگی توفرمایا کہ میرے خاندان میں سب سے پہلے تمھیں مجھ سے آکرملوگی توہنسنے لگی۔(صحیح بخاری:2/638) وفات سے پہلے جب بار بار آپ صلی اللہ علیہ وسلم پرغشی طاری ہوئی تو حضرت فاطمہ رضی اللہ عنہا یہ دیکھ کربولیں: وَاكَرْبَ أَبَاهُ ہائے میرے باپ کی بے چینی! آپ صلی اللہ علیہ وسلم نے فرمایا: تمھارا باپ آج کے بعد بے چین نہ ہوگا۔(بخاری، كِتَاب الْمَغَازِي، بَاب مَرَضِ النَّبِيِّ صَلَّى اللَّهُ عَلَيْهِ وَسَلَّمَ وَوَفَاتِهِ، حدیث نمبر:4103، شاملہ، موقع الإسلام) آپ صلی اللہ علیہ وسلم کا انتقال ہوا توحضرت فاطمہ رضی اللہ عنہا پرایک مصیب ٹوٹ پڑی، اسدالغابہ میں لکھا ہے کہ جب تک زندہ رہیں کبھی تبسم نہیں فرمایا(اسدالغابہ:5/524) بخاری میں لکھا ہے کہ جب صحابہ رضی اللہ عنہم اجمعین نعش مبارک کودفن کرکے واپس آئے توحضرت فاطمہ رضی اللہ عنہا نے حضرت انس رضی اللہ عنہ سے پوچھا کہ کیا تم کورسول اللہ صلی اللہ علیہ وسلم پرخاک ڈالتے اچھا معلوم ہوا؟۔(بخاری:2/641) آنحضرت صلی اللہ علیہ وسلم کے انتقال کے بعد میراث کا مسئلہ پیش ہوا، حضرت عباس رضی اللہ عنہ، حضرت علی رضی اللہ عنہ، ازواجِ مطہرات رضی اللہ عنھن، یہ تمام بزرگ میراث کے مدعی تھے، حضرت فاطمہ رضی اللہ عنہا کا بھی ایک قائم مقام موجود تھا، چونکہ آنحضرت صلی اللہ علیہ وسلم کی جائداد خالصہ جائداد تھی اور اس میں قانونِ وراثت جاری نہیں ہو سکتا تھا، اس لیے حضرت ابوبکر رضی اللہ عنہ نے فرمایا کہ میں رسول اللہ صلی اللہ علیہ وسلم کے اعزہ کواپنے اعزہ سے زیادہ محبوب رکھتا ہوں؛ لیکن دقت یہ ہے کہ خود آنحضرت صلی اللہ علیہ وسلم نے ارشاد فرمایا ہے کہ انبیا جومتروکہ چھوڑتے ہیں وہ کل کا کل صدقہ ہوتا ہے اور اس میں وراثت جاری نہیں ہوتی اس بناپر میں اس جائداد کوکیونکر تقسیم کرسکتا ہوں؛ البتہ آنحضرت صلی اللہ علیہ وسلم کی زندگی میں اہلِ بیت جس حد تک اس سے فائدہ اُٹھاتے تھے اب بھی اٹھاسکتے ہیں، صحیح بخاری میں لکھا ہے کہ اس گفتگو سے کوحضرت فاطمہ رضی اللہ عنہا کوسخت قلق ہوا اور وہ حضرت ابوبکر صدیق رضی اللہ عنہ سے اس قدر ناراض ہوئیں کہ آخر وقت تک ان سے گفتگو نہیں کی(بخاری شریف:1/26) طبقات ابن سعد میں ہے کہ حضرت فاطمہ رضی اللہ عنہا بعد کوحضرت ابوبکر صدیق رضی اللہ عنہ سے راضی ہو گئی تھیں۔(طبقات ابن سعد:8/17)
 واقعہ مباہلہ 
:مباہلہ
مباہلہ ایک مشہور واقعہ ہے اور ان چند واقعات میں سے ایک ہے جس میں حضرت فاطمہ رضی ﷲ تعالیٰ عنہا کو جنگ کے علاوہ گھر سے نکلنا پڑا۔ نجران کے مسیحی جب محمد بن عبد اللہ سے ملنے آئے اور بحث کی کہ حضرت عیسیٰ علیہ السلام اللہ کے بیٹے ہیں اور کسی طرح نہ مانے تو اللہ نے قرآن میں درج ذیل آیت نازل کی:
اے پیغمبر! علم کے آجانے کے بعد جو لوگ تم سے کٹ حجتی کریں ان سے کہہ دیجئے کہ آؤ ہم لوگ اپنے اپنے فرزند، اپنی اپنی عورتوں اور اپنے اپنے نفسوں کو بلائیں اور پھر خدا کی بارگاہ میں دعا کریں اور جھوٹوں پر خدا کی لعنت قرار دیں۔
سورۃ آل عمران آیۃ 61
اس کے بعد مباہلہ کا فیصلہ ہوا کہ مسیحی اپنے برگزیدہ لوگوں کو لائیں گے اور رسول اللہ بن عبد اللہ آیۂ مباہلہ پر عمل کریں گے اور اسی طریقہ سے فیصلہ ہوگا۔ اگلی صبح رسول اللہ بن عبد اللہ اپنے ساتھ حضرت حسن رضی ﷲ تعالیٰ عنہ اور حضرت حسین رضی ﷲ تعالیٰ عنہ کو چادر میں لپیٹے ہوئے حضرت علی رضی ﷲ تعالیٰ عنہ اور حضرت فاطمہ رضی ﷲ تعالیٰ عنہا کو لیے ہوئے آئے۔ ان لوگوں کو دیکھتے ہی مسیحی مغلوب ہو گئے اور ان کے سردار نے کہا کہ میں ایسے چہرے دیکھ رہا ہوں کہ اگر خدا سے بد دعا کریں تو روئے زمین پر ایک بھی مسیحی سلامت نہ رہ جائے گا۔۔۔۔تفسیر ابن کثیر صفحہ 438 تفسیر سورہ آل عمرانسیرت ابن اسحاق (بیان تفسیر ابن کثیر میں)نقوش عصمت از ذیشان حیدر جوادیتفسیر بیضاوی صفحہ 74

 محمد بن عبد اللہ کی وفات 
 حضرت عائشہ رضی ﷲ تعالیٰ عنہا سے روایت ہے کہ:  ایک اور روایت میں یحیٰ بن جعدہ سے مروی ہے کہ حضور بن عبد اللہ نے حضرت فاطمہ رضی ﷲ تعالیٰ عنہا سے کہا کہ سال میں صرف ایک مرتبہ قرآن مجھے دکھایا جاتا تھا۔ مگر اس دفعہ دو مرتبہ دکھایا گیا۔ مجھے بتایا گیا ہے کہ میری موت قریب ہے۔ میرے اہل میں سے تم مجھے سب سے پہلے آ کر ملو گی۔تاریخ طبری از علامہ ابی جعفر محمد بن جریر الطبری متوفی 310ھ یہ سن کر آپ غمگین ہوئیں تو رسول اللہ نے فرمایا کہ کیا تم اس پر خوش نہیں ہو کہ تم زنان اہلِ جنت کی سردار ہو؟ یہ سن کر آپ مسکرانے لگیںتاریخ بلاذریکشف الغمہ جلد 2 صفحہ 8 آپ کے والد رسول اللہ بن عبد اللہ کی وفات ایک عظیم سانحہ تھا۔ اس نے حضرت فاطمہ رضی ﷲ تعالیٰ عنہا کی زندگی تبدیل کر دی۔ آپ شب و روز گریہ کیا کرتی تھی۔ رسول اللہ بن عبد اللہ کی میراث میں سے بھی انھیں بوجوہ کچھ نہ مل سکا جس سے مالی پریشانیاں بھی ہوئیں۔ مسئلہ فدک و خلافت بھی پیش آیا۔ اہلِ مدینہ ان کے رونے سے تنگ آئے تو حضرت علی رضی ﷲ تعالیٰ عنہ نے ان کے لیے مدینہ سے کچھ فاصلے پر بندوبست کیا تاکہ وہ وہاں گریہ و زاری کیا کریں۔ اس جگہ کا نام بیت الحزن مشہور ہو گیا۔ اپنے والد کی وفات کے بعد آپ نے مرثیہ کہا جس کا ایک شعر کا ترجمہ ہے کہ 'اے ابا جان آپ کے بعد مجھ پر ایسی مصیبتیں پڑیں کہ اگر وہ دنوں پر پڑتیں تو وہ تاریک راتوں میں تبدیل ہو جاتے'۔۔۔نور الابصار صفحہ 46مدارج النبوۃ جلد 2 صفحہ 524 اس دوران مسئلہ فدک بھی پیش آیا جس کا تذکرہ بعد میں آئے گا۔

 وفات 
حضرت محمد بن عبد اللہ کی وفات کے کچھ ماہ بعد آپ کی وفات ہوئی۔ اس کی تاریخ 3 جمادی الثانی 11ھ ہے۔ آپ کی وفات کی وجوہات میں تاریخی اختلافات ہیں جن کا تذکرہ الگ سے کیا جائے گا۔ آپ کی وفات کے متعلق بہت سی روایتیں ہیں لیکن صحیح بات وہی ہے جو زہری کے طریق سے عروہ سے بحوالہ حضرت عائشہ سے بیان ہوئی ہے کہ حضرت فاطمہ رسول اللہ کے بعد چھ ماہ تک زندہ رہیں۔ آپ کی وفات بروز منگل 3 رمضان المبارک گیارہ ہجری میں ہوئی۔ جب آپ کی وفات کا وقت آیا تو آپ نے اسماء بنت عمیس (زوجہ ابو بکر صدیق) کو وصیت کی کہ وہ انھیں غسل دیں۔ پس انھوں نے اور علی المرتضی اور سلمی ام رافع نے آپ کو غسل دیا اور بعض کا قول ہے کہ ل عباس بن عبد المطلب بھی ان میں شامل تھے۔ یہ جو روایت بیان کی جاتی ہے کہ فاطمہ نے اپنی وفات سے قبل غسل کر لیا تھا اور وصیت کی کہ ان کو بعد میں غسل نہ دیا جائے یہ روایت ضعیف ہے جس پر اعتماد نہیں کیا جا سکتا۔ بعض روایت کے مطابق آپ کی نماز جنازہ آپ کے خاوند علی نے پڑھائی اور بعض کا قول ہے کہ عباس بن عبد المطلب نے پڑھائی اور بعض کا قول ہے کہ ابو بکر صدیق نے پڑھائی۔ اس وقت آپ کی عمر کیا تھی اس میں بھی اختلاف ہے۔ بعض کے نزدیک ستائیس بعض اٹھائیس بعض انتیس بعض تیس اور بعض پینتیس سال عمر بتاتے ہیں اور یہ مستعد ہے اور اس سے قبل کے قول اقرب ہیں۔ آپ جنت البقیع میں مدفون ہیں جہاں پر ایک روضہ بھی بنا ہوا تھا جسے سعودی حکومت نے 8 شوال 1344ھ کو ڈھا دیا۔

 احادیث میں فضائل 

 حضرت حذیفہ بیان کرتے ہیں کہ رسول اللہ بن عبد اللہ نے فرمایا کہ ایک فرشتہ جو اس رات سے پہلے کبھی زمین پر نہ اترا تھا اس نے اپنے پروردگار سے اجازت مانگی کہ مجھے سلام کرنے حاضر ہو اور یہ خوشخبری دے کہ فاطمہ اہلِ جنت کی تمام عورتوں کی سردار ہے اور حسن و حسین جنت کے تمام جوانوں کے سردار ہیں۔ترمذی، الجامع الصحیح۔ 607۔5 رقم 3781مسند احمد بن حنبل6 391۔۔5المعجم الکبیر از طبرانی رقم 1005المستدرک۔ الحاکم رقم 4721،4722صحیح البخاری، کتاب المناقب (یہ حصہ کہ حضرت فاطمہ اہلِ جنت کی عورتوں کی سردار ہیں)
 حضرت مسور بن مخرمہ سے روایت ہے کہ رسول اللہ بن عبد اللہ نے فرمایا: فاطمہ میری جان کا حصہ ہے پس جس نے اسے ناراض کیا اس نے مجھے ناراض کیا۔۔۔۔۔صحیح البخاری 3:1361 رقم 3510صحیح البخاری 3:1374 رقم 3556صحیح مسلم 4:1903 رقم 2449الاصابہ فی تمیز الصحابہ از ابن عحر عسقلانی 8:5622:404المعجم الکبیر از طبرانی
 حضرت عبد اللہ بن زبیر بیان فرماتے ہیں کہ رسول اللہ بن عبد اللہ نے فرمایا: بے شک فاطمہ میری جان کا حصہ ہے۔ اسے تکلیف دینے والی چیز مجھے تکلیف دیتی ہے اور اسے مشقت میں ڈالنے والا مجھے مشقت میں ڈالتا ہے۔ترمذی، الجامع الصحیح۔ 5:698مسند احمد بن عنبل 4:5حاکم، المستدرک 3:173فتح الباری از ابن حجر عسقلانی 9:329
 حضرت ابو حنظلہ سے روایت ہے کہ رسول اللہ بن عبد اللہ نے فرمایا: بے شک فاطمہ میری جان کا حصہ ہے۔ جس نے اسے ستایا اس نے مجھے ستایا۔تمسند احمد بن حنبل 4:5مسند احمد بن عنبل فضائل الصحابہ 2:755السنن الکبریٰ از بیہقی 10:201المعجم الکبیر از طبرانی 22:405
 حضور بن عبد اللہ کے آزاد کردہ غلام حضرت ثوبان نے فرمایا کہ حضور بن عبد اللہ جب سفر کا ارادہ کرتے تو اپنے اہل و عیال میں سے سب کے بعد جس سے گفتگو فرما کر سفر پر روانہ ہوتے وہ حضرت فاطمہ رضی ﷲ تعالیٰ عنہا ہوتیں اور سفر سے واپسی پر سب سے پہلے جس کے پاس تشریف لاتے وہ بھی حضرت فاطمہ رضی ﷲ تعالیٰ عنہا ہوتیں۔۔۔سنن ابی داوود 4:87مسند احمد بن عنبل 5:275السنن الکبریٰ از بیہقی 1:26
 ایک اور مشہور حدیث (جو حدیث کساء کے نام سے معروف ہے) کے مطابق حضور بن عبد اللہ نے ایک یمنی چادر کے نیچے حضرت فاطمہ، حضرت علی و حسن و حسین کو اکٹھا کیا اور فرمایا کہ بے شک اللہ چاہتا ہے کہ اے میرے اہل بیت تجھ سے رجس کو دور کرے اور ایسے پاک کرے جیسا پاک کرنے کا حق ہے۔صحیح مسلم کتاب فضائل الصحابہ الجز السابع صفحہ 13 حدیث 6261منہاج السنہ از ابن تیمیہ الجز الثالث صفحہ 4مسند احمد بن حنبل جز الاول صفحہ 331، جز الثالث صفحہ 385، جز الرابع صفحہ 51تفسیر در منثور از جلال الدین سیوطی الجز الخامس صفحہ 198۔199الاستیعاب فی معرفۃ الاصحاب از ابن عبد البر الجز الثانی

 مسئلہ فدک 

فدک ایک باغ تھا جو جنگ خیبر کے وقت محمد بن عبد اللہ کو ہبہ کیا گیا اور اس کے لیے مسلمانوں نے جنگ نہیں کی۔سیرت رسول اللہ از ابن اسحاق شرعی لحاظ سے اسے مال فئی میں شامل کیا جاتا ہے یعنی ایسی جائداد جس کے لیے مسلمانوں نے اونٹ اور گھوڑے نہیں دوڑائے اور جنگ نہیں کی۔تفسیر کبیر از فخر الدین رازیتفسیر مراغی از مصطفٰی المراغی در تفسیر سورہ حشر اہل سنت کے بعض اور اہل تشیع کے اکثر علما اسے محمد بن عبد اللہ کی جائداد مانتے ہیں۔تفسیر کبیر از فخر الدین رازی تفسیر سورہ حشر آیت 7فتوح البلدان از احمد ابن یحییٰ البلاذریمعجم البلدان از یاقوت الحماوی الرومی صفحہ 139 جلد 14تاریخ خمیس از حسین دیار بکریوفاءالوفاء از علی ابن احمد السمھودیسیرت رسول اللہ معروف بہ سیرت ابن ھشام از ابو محمد عبد المالک ابن ھشامتاریخ ابوالفداء از ابوالفداء ملک حماہ لیکن ابن تیمیہ نے اس سے انکار کیا ہے۔منہاج السنہ از ابن تیمیہ
صحیح مسلم میں ابوسعدی الخدری اور عبد اللہ ابن عباس سے روایت ہے کہ محمد بن عبد اللہ نے اپنی زندگی ہی میں فدک حضرت فاطمہ کو اس وقت ہبہ کر دیا جب سورہ حشر کی آیت 7 نازل ہوئی۔در المنثور از جلال الدین سیوطی جلد 4 صفحہ 177 دیگر تفاسیر میں سورہ حشر کی آیت 7 کی ذیل میں لکھا ہے کہ اس آیت کے نزول کے بعد محمد بن عبد اللہ نے فدک فاطمہ الزہراء کو ہبہ کر دیا۔معراج النبوۃ از عبد الحق دہلوی متوفی 1642ء صفحہ 228 جلد 4 باب 10حبیب السیار از غیاث الدین محمد خواندامیر
شاہ عبد العزیز نے فتاویٰ عزیزیہ میں اس بات کا اقرار کرتے ہوئے لکھا ہے کہ فاطمہ الزہراء کو فدک سے محروم کرنا درست نہیں ہے۔فتاویٰ عزیزیہ از شاہ عبد العزیز تاہم شاہ ولی اللہ اور ابن تیمیہ نے اس بات سے انکار کیا ہے۔قرۃ العین از شاہ ولی اللہ
صحیح البخاری میں عائشہ بنت ابوبکر سے روایت ہے کہ محمد بن عبد اللہ کی وفات کے بعد فدک کی ملکیت پر فاطمہ الزہراء اور ابوبکر میں اختلافات پیدا ہوئے۔ فاطمہ زہرا نے فدک پر اپنا حق ملکیت سمجھا جبکہ ابوبکر نے فیصلہ دیا کہ چونکہ انبیا کی وراثت نہیں ہوتی اس لیے فدک حکومت کی ملکیت میں جائے گا۔ اس پر فاطمہ، ابوبکر سے ناراض ہو گئیں اور اپنی وفات تک ان سے کلام نہیں کیا۔ یہاں تک کہ ان کی وفات کے بعد رات کو جنازہ پڑھایا گیا جس کے بارے میں ابوبکر کو خبر نہ کی گئی۔صحیح بخاری اردو ترجمہ از مولانا داؤود مرکزی جمعیت اہل حدیث ہند جلد 5 حدیث 4240۔4241

اہل سنت کی کچھ روایات کے مطابق حضرت ابوبکر رضی ﷲ تعالیٰ عنہ نے بعد میں حضرت فاطمہ رضی ﷲ تعالیٰ عنہا سے صلح کی کوشش جاری رکھی یہاں تک کہ وہ ان سے ناراض نہ رہیں۔سنن کبریٰ از بیہقی جلد 6 صفحہ 300

اس سلسلے میں اہل سنت اور اہل تشیع میں اختلاف ہے۔ اہل سنت کے مطابق حضرت ابوبکر رضی ﷲ تعالیٰ عنہ نے یہ فیصلہ ایک حدیث کی بنیاد پر دیا جس کے مطابق محمد بن عبد اللہ نے فرمایا کہ انبیا کے وارث نہیں ہوتے اور جو کچھ وہ چھوڑتے ہیں وہ صدقہ ہوتا ہے۔ جبکہ اہل تشیع کے مطابق یہ حدیث حضرت ابوبکر رضی ﷲ تعالیٰ عنہا کے علاوہ کسی نے روایت نہیں کی اور یہ فیصلہ درست نہیں تھا کیونکہ قرآن کی کچھ آیات میں انبیا کی وراثت کا ذکر ہے۔ اہل سنت اور اہل تشیع میں ایک اختلاف یہ بھی ہے کہ اہل سنت کے مطابق وفات تک فاطمہ ابوبکر سے ناراض نہ تھیں اور صلح ہو چکی تھیسنن کبریٰ از بیہقی، جلد 6، صفحہ 300 جبکہ اہل تشیع کے مطابق وہ وفات تک ناراض تھیں اور انھوں نے وصیت کی تھی کہ وہ ان کے جنازے میں شریک نہ ہوں۔
بیہقی کے مطابق صلح ہوئی لیکن امام بخاری اور ابن ابی قیتبہ کے مطابق صلح نہ ہوئی اور فاطمہ نے تا زندگی ابوبکر و عمر سے کلام نہ کیا۔ جبکہ ابن ابی قیتبہ کے مطابق صلح کی کوششوں کے دوران میں فاطمہ نے ان دونوں سے مخاطب ہو کر کہا کہ میں تا زندگی نماز کے بعد تم دونوں پر بددعا کرتی رہوں گی۔صحیح بخاری اردو ترجمہ از مولوی داؤود مرکزی جمعیت اہل حدیث ہند جلد 5، حدیث 4240۔4241الامامت و السیاست از ابن ابی قیتبہ جلد 14

 وفات میں اختلافات 
آپ کی وفات کے بارے میں مؤرخین اور نتیجتاً اہل تشیع، اہل سنت و اہل حدیث میں شدید اختلافات ہیں۔ اس لیے یہاں انہی واقعات کا تذکرہ کیا جائے گا جو مختلف تواریخ میں لکھے ہوئے ہیں۔

تواریخ میں ہے کہ حضور بن عبد اللہ کی وفات کے بعد کچھ لوگوں نے بشمول حضرت علی کے بیعت نہیں کی۔ حضرت علی گوشہ نشین ہو گئے اس پر حضرت عمر آگ اور لکڑیاں لے آئے اور کہا کہ گھر سے نکلو ورنہ ہم آگ لگا دیں گے۔ حضرت فاطمہ نے کہا کہ اس گھر میں حضور بن عبد اللہ کے نواسے حسنین موجود ہیں۔ انھوں نے کہا کہ ہونے دیں۔تاریخ طبری از ابن جریر الطبریمصنف ابن ابی شیبہ، مروج الذہب از علامہ مسعودیالاستیعاب از ابن عبد البر صفحہ 345 در ذکر ابوبکر بن ابی قحافہ، ازالۃ الخفاء از شاہ ولی اللہمنتخب کنز العمال از حاشیہ مسند احمد بن حنبل جلد 2 صفحہ 174 مطبوعہ مصر

حضرت علی کے باہر نہ آنے پر گھر کو آگ لگا دی گئی۔ حضرت فاطمہ دوڑ کر دروازہ کے قریب آئیں اور کہا کہ ابھی تو میرے باپ کا کفن میلا نہ ہوا۔ یہ تم کیا کر رہے ہو۔ اس پر ان پر دروازہ گرا دیا اسی ضرب سے حضرت فاطمہ شہید ہوئیں۔مدارج النبوۃ رکن 4 باب 3 صفحہ 42 از عبد الحق دہلوی کچھ روایات کے مطابق ان کے بطن میں محسن شہید ہوئے۔ ایک گروہ یہ کہتا ہے کہ محسن کا ذکر کسی معتبر تاریخ میں نہیں اس لیے اس بات کو نہ ماننا چائیے۔ لیکن کچھ کتابوں میں یہ ذکر موجود ہے۔روائح المصطفٰی از مولوی صدر الدین حنفی صفحہ 28

لوگ جب گھر میں گھسے تو حضرت فاطمہ نے کہا کہ خدا کی قسم گھرسے نکل جاؤ ورنہ سر کے بال کھول دوں گی اور خدا کی بارگاہ میں سخت فریاد کروں گی۔تاریخ یعقوبی جلد 2 صفحہ 116

اس مکمل واقعہ کی روایت بشمول آگ لگانا اور دروازہ گرانے کے ابن قیتبہ، ابوالفداء، ابن عبد ربہ وغیرہ نے بھی کی ہے۔الامامت والسیاست از ابو محمد عبد اللہ بن مسلم قیتبہ متوفی 276ھ جلد 1 صفحہ 12تاریخ ابوالفداء از امام اہل سنت عماد الدین اسماعیل بن علی ابوالفداء۔ اردو ترجمہ از مولوی کریم الدین حنفی صفحہ 177۔179عقد الفرید از امام شہاب الدین احمد معروف بہ ابن عبد ربہ اندلسی۔ جلد 2 صفحہ 176 مطبوعہ مصرتاریخ بلاذری در تذکرۂ بیعت حضرت ابوبکر

علامہ شبلی نعمانی نے ان واقعات کی صحت کی تصدیق کرتے ہوئے لکھا ہے کہ روایت کے مطابق اس واقعہ سے انکار کی کوئی وجہ نہیں اور حضرت عمر کی تندی اور تیز مزاجی سے یہ حرکت کچھ بعید نہیں۔ حقیقت یہ ہے کہ اس نازک وقت میں حضرت عمر نے تیزی اور سرگرمی کے ساتھ جو کارروائیاں کیں ان میں گو بعض بے اعتدالیاں پائی جاتی ہیں لیکن یاد رکھنا چائیے کہ انہی بے اعتدالیوں نے اٹھتے ہوئے فتنوں کو دبا دیا۔ بعض بنو ہاشم کی سازشیں اگر قائم رہتیں تو اسی وقت جماعت اسلامی کا شیرازہ بکھر جاتا اور وہی خانہ جنگیاں برپا ہو جاتیں تو آگے جا کر حضرت علی اور معاویہ بن ابی سفیان کے دور میں پیدا ہوئیں۔۔۔الفاروق از شبلی نعمانی حصہ اول صفحہ 113

شاہ عبد العزیز نے لکھا ہے کہ یہ قصہ افترا ہے اور اس کی کچھ اصل نہیں اگر جلانے کی دھمکی دی گئی تھی تو اس کا مقصد صرف ڈرانا تھا کیونکہ ایسے لوگ اس گھر میں پناہ لیے ہوئے تھے جو حضرت ابوبکر کی خلافت لوٹ پوٹ کرنے کے واسطے صلاح و مشورہ کرتے تھے۔ یہ فعل حضرت عمر سے مطابق فعل معصوم وقوع میں آیا (کیونکہ حضور بن عبد اللہ نے بھی ترک نماز کرنے والوں کے گھر کو آگ سے پھونکنے کی دھمکی دی تھی) اس لیے طعن کیوں ہو۔تحفہ اثنا عشریہ از شاہ عبد العزیز مطبوعہ نولکشور

3 جمادی الاخر 11ھ کو انتقال ہوا اور صحیحین کے مطابق بوجہ حضرت فاطمہ کی وصیت کے انھیں رات کے وقت دفنایا گیا۔۔صحیح المسلم جنازے میں حضرت علی، حضرت حسن و حسین، حضرت عقیل ابن ابی طالب، حضرت سلمان فارسی، حضرت ابوذر غفاری، حضرت مقداد ابن اسود، حضرت عمار ابن یاسر اور حضرت بریدہ شریک تھے۔۔مناقب شہر آشوب از حافظ محمد ابن علی شہر آشوب دیگر روایات میں حضرت حذیفہ یمانی، حضرت عباس، حضرت فضل، حضرت عبد اللہ ابن مسعود کا ذکر ہے۔ حضرت عبد اللہ ابن زبیر کا ذکر بھی آتا ہے۔۔تاریخ طبری از جریر الطبری
صحیح بخاری میں درج ہے کہ حضرت فاطمہ نے وصیت کی تھی کہ ابوبکر و عمر ان کے جنازے میں شریک نہ ہوں۔صحیح البخاری جلد 2 کتاب المغازی کچھ اور جگہ آتا ہے کہ حضرت فاطمہ نے فرمایا کہ ان میں سے کوئی جنازے میں نہ آئے جن سے میں ناراض ہوں۔طبقات ابن سعد الجز الثامن، المستدرک الصحیحین جز الثالث از الحاکم

اکثر اور مشہور روایات کے مطابق جنت البقیع میں دفن کیا گیا۔مدارج النبوۃ از شیخ عبد الحق محدث دہلوی چالیس دیگر قبریں بھی بنائی گئیں تاکہ اصل قبر کا پتہ نہ چل سکے۔دلائل الامامۃ از جریر الطبری ) جبکہ کچھ روایات کے مطابق گھر میں دفن ہوئیں۔ جب عمر ابن عبد العزیز نے مسجد نبوی کی توسیع کی تو گھر مسجد میں شامل ہو گیا۔

 حوالہ جات 

 اولین مآخذ 
 امام بخاری، صحیح البخاری، ج 4، دارالفکر للطباعۃ والنشر و التوزیع، 1401ق/1981عیسوی۔
 ابن جریر طبری، تاریخ الرسل والملوک۔
 ابن ہشام، سیرت ابن ہشام۔
 ابن حنبل، احمد، مسند احمد، ج 6_1، بیروت، دار صادر، بی‌تا۔

 کتابیں اور رسائل 

 محمد بن یعقوب الکلینی اصول کافی، بیروت: دارالتعارف للمطبوعات، 1419ہجری۔
 قرآن کریم، ترجمہ: محمدمہدی فولادوند، تہران: نشر دارالقرآن کریم، 1376ہجری شمسی۔
 آیتی، محمدابراہیم، چکیدۀ تاریخ پیغمبر اسلام(ص)، (بکوشش: ابو القاسم گرجی، تلخیص:جعفر شریعتمداری)، مشہد/تہران: بنیاد پژوہشہای اسلامی آستان قدس رضوی و سازمان مطالعہ و تدوین کتب علوم انسانی دانشگاہہا(سمت)، 1378ہجری شمسی۔
 ابن طیفور، ابوالفضل احمد بن ابی طاہر، بلاغات النساء، تحقیق: یوسف البقاعی، بیروت: دار الاضواء، 1420ق/1999عیسوی۔
 احمد بن ابی یعقوب(ابن واضح یعقوبی)، تاریخ یعقوبی، ج1، ترجمہ: محمدابراہیم آیتی، تہران: شرکت انتشارات علمی و فرہنگی، 1378ہجری شمسی۔
 اربلی، ابی الحسن علی بن عیسی بن ابی الفتح، کشف الغمّہ فی معرفۃ الائمّہ، ج 2_1، قم: مرکز الطباعۃ والنشر للمجمع العالمی لاہل البیت(ع)، 1426ہجری۔
 الصدوق، معانی الاخبار، تصحیح و تعلیق: علی اکبر الغفاری، قم: مؤسسۃ النشر الاسلامی، 1379ہجری شمسی
 الطوسی، الامالی، تحقیق و تصحیح: بہراد الجعفری، علی اکبر الغفاری، تہران: دارالکتب الاسلامیۃ، 1380ہجری شمسی۔
 سید ہاشم رسولی محلاتی، زندگانی حضرت فاطمہ و دختران آن حضرت، تہران، دفتر نشر فرہنگ اسلامی، چ 8، 1379ہجری شمسی۔
 سید جعفر شہیدی، زندگانی فاطمہ زہراء، تہران: دفتر نشر فرہنگ اسلامی، 1363ہجری شمسی۔
 سید جعفر مرتضی عاملی، رنج‌ہای حضرت زہرا، ترجمہ:محمد سپہری، قم: انتشارات تہذیب، 1382ہجری شمسی۔
 سید محمد کاظم قزوینی، فاطمۃ الزہراء از ولادت تا شہادت، ترجمہ:علی کرمی، قم: نشر مرتضی، 1380ہجری شمسی۔
 محمدباقر مجلسی، بحار الانوار، ج 43، بیروت: دار احیاء التراث العربی، 1403ق/1983عیسوی۔
 مقدسی، یداللہ، بازپژوہی تاریخ ولادت و شہادت معصومان، قم: پژوہشگاہ علوم و فرہنگ اسلامی، 1391۔
 منتخب فضائل النبی و اہل بیتہ علیہم السلام من الصحاح الستۃ و غیر ہما من الکتب المعتبرۃ عند اہل السنۃ، انتخاب و تحقیق: مرکز الغدیر للدرسات الاسلامیۃ، بیروت: الغدیر، 1423ق/2002عیسوی۔
 حسین علی منتظری، خطبہ حضرت فاطمہ زہرا علیہا السلام و ماجرائے فدک، تہران: مؤسسہ فرہنگی خرد آوا، 1387ہجری شمسی۔
 شفیعی شاہرودی، محمدحسن، سلسلہ موضوعات الغدیر علامہ امینی، ج 8(صدّیقہ طاہرہ فاطمہ زہرا)، قم: موسسہ میراث نبوت، 1389ش/1432ہجری۔

 بیرونی روابط 
 قریش فاطمہ کے خلاف
 فضائل فاطمہ
 فاطمہ از زاں کلمارڈ، مضمون در انسائیکلوپیڈیا ایرانیکا

 سانچے 

زمرہ:اسلام اور عورت
زمرہ:اولاد محمد
زمرہ:اہل بیت
زمرہ:اہل سنت
زمرہ:ایشیائی جنگوں میں خواتین
زمرہ:بنو ہاشم
زمرہ:پنج تن پاک
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:جنت البقیع میں مدفون شخصیات
زمرہ:چودہ معصوم
زمرہ:خانۂ نبوی
زمرہ:خدیجہ
زمرہ:ساتویں صدی کی پیدائشیں
زمرہ:ساتویں صدی کی خواتین
زمرہ:ساتویں صدی کی عرب شخصیات
زمرہ:شیعہ اسلام میں محبوب مسلم شخصیات
زمرہ:شیعیت
زمرہ:صحابیات
زمرہ:علوی شاہی گھرانے
زمرہ:علی ابن ابی طالب
زمرہ:فاطمہ
زمرہ:فقہاء صحابہ
زمرہ:قرآن میں مذکور شخصیات
زمرہ:محمد بن عبد اللہ
زمرہ:مسلم خواتین
زمرہ:مسلمان شہدا
زمرہ:معروف خواتین
زمرہ:مکی شخصیات
زمرہ:ویکی ڈیٹا سے مختلف مختصر وضاحت
زمرہ:11ھ کی وفیات
زمرہ:27 جولائی کی پیدائشیں
زمرہ:600ء کی دہائی کی پیدائشیں
زمرہ:604ء کی پیدائشیں
زمرہ:605ء کی پیدائشیں
زمرہ:606ء کی پیدائشیں
زمرہ:615ء کی پیدائشیں
زمرہ:632ء کی وفیات
زمرہ:633ء کی وفیات

زمرہ:مسلم خواتین اولیا